*****

ΚΑΝΟΝΙΣΜΟΣ (ΕΟΚ) αριθ. 675/89 ΤΗΣ ΕΠΙΤΡΟΠΗΣ

της 16ης Μαρτίου 1989

για τροποποίηση των κανονισμών (ΕΟΚ) αριθ. 859/87 και (ΕΟΚ) αριθ. 1694/86 όσον αφορά ορισμένες ημερομηνίες που εφαρμόζονται στο καθεστώς των πριμοδοτήσεων στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 468/87 του Συμβουλίου της 10ης Φεβρουαρίου 1987 για τον καθορισμό των γενικών κανόνων του καθεστώτος της ειδικής πριμοδοτήσεως υπέρ των παραγωγών βοείου κρέατος (1), όπως τροποποιήθηκε από τον κανονισμό (ΕΟΚ) αριθ. 572/89 (2), και ιδίως το άρθρο 5,

τον κανονισμό (ΕΟΚ) αριθ. 1346/86 του Συμβουλίου της 6ης Μαΐου 1986 όσον αφορά την χορήγηση πριμοδοτήσεως για τις γεννήσεις μόσχων στην Ιρλανδία, στην Ιταλία και στην Βόρειο Ιρλανδία, για τη χορήγηση συμπληρωματικής εθνικής πριμοδοτήσεως στην Ιταλία (3), όπως τροποποιήθηκε τελευταία από τον κανονισμό (ΕΟΚ) αριθ. 4132/88 (4), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 859/87 της Επιτροπής της 25ης Μαρτίου 1987 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 4142/88 (6), προβλέπει στο άρθρο 1 παράγραφος 3 ότι η εξουσιοδότηση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 468/87 εφαρμόζεται έως τις 5 Μαρτίου 1989 ·

ότι, σύμφωνα με το άρθρο 1 παράγραφος 1 του κανονισμού (ΕΟΚ) αριθ. 1694/86 της Επιτροπής της 30ής Μαΐου 1986 για τον καθορισμό των λεπτομερειών εφαρμογής σχετικά με τη χορήγηση πριμοδοτήσεως για τις γεννήσεις μόσχων (7), όπως τροποποιήθηκε τελευταία από τον κανονισμό (ΕΟΚ) αριθ. 4142/88, μπορεί να επωφεληθεί από την πριμοδότηση αυτή κάθε μόσχος που γεννάται κατά τη διάρκεια της περιόδου από 6 Απριλίου 1987 έως 5 Μαρτίου 1989·

ότι, αναμένοντας το νέο καθεστώς πριμοδοτήσεων που θα εφαρμοσθεί στον τομέα του βοείου κρέατος το Συμβούλιο με τον κανονισμό (ΕΟΚ) αριθ. 571/89 (8) παρέτεινε την εφαρμογή της ειδικής πριμοδοτήσεως και της πριμοδοτήσεως για τις γεννήσεις των μόσχων έως τις 2 Απριλίου 1989 και, συνεπώς, θα πρέπει να τροποποιηθούν ανάλογα οι κανονισμοί (ΕΟΚ) αριθ. 859/87 και (ΕΟΚ) αριθ. 1694/86·

ότι, ενδείκνυται, για διοικητικούς λόγους, να προσδιορισθεί μια ημερομηνία λήξεως όσον αφορά την κατάθεση των αιτήσεων για την πριμοδότηση για τις γεννήσεις μόσχων·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο άρθρο 1 παράγραφος 3 τρίτη περίπτωση του κανονισμού (ΕΟΚ) αριθ. 859/87, η ημερομηνία «5 Μαρτίου 1989» αντικαθίσταται από την ημερομηνία «2 Απριλίου 1989».

2. Στο άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 1694/86, η ημερομηνία «5 Μαρτίου 1989» αντικαθίσταται από την ημερομηνία «2 Απριλίου 1989».

3. Στο άρθρο 1 του κανονισμού (ΕΟΚ) αριθ. 1694/86, προστίθεται η ακόλουθη παράγραφος:

«4. Οι αιτήσεις που προβλέπονται στην παράγραφο 1 κατατίθενται το αργότερο στις 31 Δεκεμβρίου 1989.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 6 Μαΐου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαρτίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 48 της 17. 2. 1987, σ. 4.

(2) ΕΕ αριθ. L 63 της 7. 3. 1989, σ. 1.

(3) ΕΕ αριθ. L 119 της 8. 5. 1986, σ. 39.

(4) ΕΕ αριθ. L 362 της 30. 12. 1988, σ. 4.

(5) ΕΕ αριθ. L 82 της 26. 3. 1987, σ. 25.

(6) ΕΕ αριθ. L 362 της 30. 12. 1988, σ. 28.

(7) ΕΕ αριθ. L 146 της 31. 5. 1986, σ. 54.

(8) ΕΕ αριθ. L 61 της 4. 3. 1989, σ. 43.